<classify> Akizungumza mjini Dodoma mara baada ya kuitwa na Waziri Mwakyembe, Nei wa Mitego alisema, wimbo huo sehemu ya Pili Remix utakuwa wa Watanzania wote kutokana na kuwa utahusisha vipande mbalimbali vilivyoingizwa na viongozi na wananchi mbalimbali.Wimbo huo wa Wapo Remix utakuwa wa Watanzania wote kutokana na viongozi wa nchi, Rais Magufuli na Waziri Mwakyembe na wananchi kuhusika kupendekeza na kuongeza mistari ambayo imekosekana katika wimbo wa Wapo, alisema Nei wa Mitego.Alisema wimbo Wapo ambao ulimfanya awekwe ndani kwa madai kwamba unatukana viongozi, ambapo Rais Magufuli pamoja na Waziri Mwakyembe walidai hauna makosa wakamtoa, umemfundisha kwamba wasanii nchini wanatakiwa kutokuwa woga lakini wanatakiwa kutunga nyimbo kwa kuheshimu mipaka.Wasanii tunatakiwa kutokuwa waoga katika kutunga tungo zetu, lakini tunatakiwa kuheshimu mipaka yetu, alisema Nei wa Mitego.Nei wa Mitego alisema, video ya wimbo wa Wapo itakuwa tayari wiki ijayo na baada ya hapo ataandaa huo wimbo wa Wapo Remix ambao utakuwa umesheheni mistari iliyoongezwa na wadau mbalimbali.Akizungumzia suala hilo, Waziri Mwakyembe alisema, hakumwita si kwa lengo la kumtisha, bali kama mlezi alitaka kuzungumza naye kuhusu umuhimu wa wasanii kujua nchi inaheshimu utawala wa sheria na wanatakiwa kutumia uhuru wenye mipaka.Vijana watunge nyimbo zao kwa kuheshimu uhuru wao na walinde mipaka yao, alisema Dk Mwakyembe na kuongeza: Baraza la Sanaa Tanzania Basata wanatakiwa kuwaita vijana kuzungumza nao kabla ya kuwachukua hatua nyingine.Waziri Mwakyembe alisema wimbo wa Nei wa Mitego hauna makosa na Rais Magufuli ameupongeza na kumataka msanii huyo aongeza vifungu vingine vinavyozungumzia wala rushwa, wakwepa kodi na wanauza dawa za kulevya kwamba wapo.Nasuburi mdundo huo mpya wa wimbo ulioongozwa mistari ambayo Rais Magufuli ameomba iingizwe ili na mara ukitoka nitamfikishia kwake ausikilize, alisema.Nie wa Mitego aliyetinga ofisi za wizara ya Habari, Utamaduni, Sanaa na Michezo mjini Dodoma saa 1.30 hivi usiku, alisema amefika hapo kuitikia mwito wa kuitwa kuonana na Waziri Mwakyembe, anamshukuuru Rais Magufuli kwa kumwelewa na amejifunza vitu vingi.Nei wa Mitengo alisema, hakuna haja ya kuwalaumu Polisi kwa kumshikilia, walikuwa wakitekeleza wajibu wao, lakini pia hakutegemea kwamba wimbo huo wa Wapo utampa sifa na heshima kubwa kiasi hicho.Mwishoni mwa mkutano na waandishi wa habari, Nei wa Mitego, Waziri Mwakyembe na waandishi waliimba kibwagizo cha Wimbo wa Wapo... Waliofoji vyeti... Wapo na kuongeza vifungu walivyona vinafaa...  <topic>: michezo 